***ОТЧЕТ ЗА ДЕЙНОСТТА НА НЧ „РУДНИЧАР – 1997 Г.“, КВ. „РУДНИЧАР“, ГРАД ПЕРНИК***

Читалището в кв. „Рудничар“ функционира от 1997 г. и неговата дейност е насочена към етническите малцинства в населеното място. Читалището е единствен културен център за населението от квартала, място за развитие на културно – просветна дейност и средище за запазване на българския дух и българщината.

***Актуално състояние:***

Читалището е изпълнило разпоредбите съгласно чл. 9/8/, чл. 10, чл. 26 и чл. 26а от Закона за народните читалища.

Читалището е направило успешно своята пререгистрация в Агенция по вписванията, съгласно измененията в ЗЮЛНЦ и е вписано в Търговския регистър и регистър на юридическите лица с нестопанска цел. За отчетната година са подадени информация за общ статус, обявени актове и годишен финансов отчет.

Читалището е вписано и в Публичния регистър на читалищата към Министерство на културата, където коректно подава в установения законов срок информационна карта, със съпътстващата информация и снимков материал.

***Субсидирана численост:***

Читалището разполага с 0,25 субсидирана численост за отчетната година, отпусната от Министерство на културата, която за съжаление е недостатъчна и Настоятелството реши да кандидатства към МК за отпускане на допълнителна субсидирана бройка, с която се надяваме да обогатим и разгърнем нашата читалищна дейност. За наша радост кандидатурата ни беше одобрена и МК ни отпусна още 0,25 субсидирана бройка за 2021 г., с което се надяваме да постигнем една част от нашите цели и идеи.

***Библиотечна дейност:***

Библиотеката ни е малка, наброява 1000 тома, но се надяваме с новата държавна субсидия и чрез дарения да я обогатим и създадем условия за повече библиотечни инициативи.

***Любителско творчество:***

* Детска певческа група – включваща 10 деца, които участват в читалищните изяви и привличат младежката аудитория за доброволчески труд.

***Образователна дейност:***

* Кръжок по изобразително и приложно изкуство
* Спортен клуб
* Клуб по шах мат

През изтеклата отчетна година читалището организира и проведе следните изяви в условията на обявената световна пандемия, съгласно приетия културен календар:

* Ромска нова година – 14.01.2020 г., на площада пред читалището, организатор читалището
* „Вечер на влюбените“ – 14.02.2020 г., в залата на читалището, организатор читалището
* Беседа и спортни занимания с деца от квартала – 03.03.2020 г., на площада пред читалището, организатор читалището
* Тодоров ден /конни състезания/ - 07.03.2020 г., Борова гора в кв. „Рудничар“, организатор читалището
* Лятна занималня за децата от квартала – 15-30.07.2020 г., на площада пред читалището, организатор читалището
* Честване на Голяма Богородица, беседа за семейството – 15.08.2020 г., в читалището, организатор читалището

Другата част от плануваните изяви и събития не се проведоха и се отложиха поради настъпилата епидемия от коронавирус в страната ни.

***Сграден фонд:***

Читалището разполага със салон и кабинет, с разгърната площ 90 кв. м. Сградата е общинска собственост предоставена за безвъзмездно ползване в срок от 10 години и беше подписан договор с община Перник през 2019 г. За съжаление сградата е в лошо състояние и Настоятелството взе единодушно решение през отчетната година част от средствата от държавната ни субсидия да бъде употребена за ремонтни дейности, поради възникналата епидемия. Тези средства не са достатъчна за поддръжката на сградния фонд, затова се надяваме на подкрепа от страна на община Перник, за да се превърне читалището в привлекателно място с добра материална база.

**Изготвил:…………… Утвърдил:………………**

/В. Арсов/ /В. Тодоров/

***НАРОДНО ЧИТАЛИЩЕ “РУДНИЧАР - 1997 Г.„***

***КВ. „РУДНИЧАР“, ГРАД ПЕРНИК, ОБЩИНА ПЕРНИК***

**Изх. №......../....................2021 г.**

**ДО**

**Г-Н СТАНИСЛАВ ВЛАДИМИРОВ**

**КМЕТ НА ОБЩИНА ПЕРНИК**

**С КОПИЕ**

**ДО**

**Г-Н ДИМИТЪР КОЛЕВ**

**ПРЕДСЕДАТЕЛ НА ОБЩИНСКИ СЪВЕТ**

***ПРИДРУЖИТЕЛНО ПИСМО***

**Относно:** Отчет за дейността на читалището и финансов отчет за 2020 г. на НЧ “Рудничар - 1997 г.”, кв. „Рудничар“, град Перник.

**УВАЖАЕМИ ГОСПОДА,**

Във връзка с изпълнение на *чл. 26а, ал. 4*  от Закона за народните читалища, приложено Ви изпращам Отчет за дейността на читалището и Годишен финансов отчет за 2020 г.

**Приложение:** 1. Отчет за дейността за 2020 г. – *оригинал, 3 листа*.

2. Финансов отчет за 2020 г. – *оригинал, 1 лист*.

**С уважение,**

Валентин Тодоров

Председател на НЧ “Рудничар - 1997 г.”

кв. „Рудничар“, град Перник